พล.อ.ประยุทธ์ จันทร์โอชา ระบุถึงการจัดทำร่าง พ.ร.บ.งบประมาณรายจ่ายประจำปีงบประมาณ พ.ศ. 2563 ว่าได้มีการกำหนดแนวทางการจัดสรร โดยนำสิ่งใดบ้างมาบูรณาการ
พล.อ.ประยุทธ์ จันทร์โอชา อดีตนายกรัฐมนตรี และอดีตรัฐมนตรีว่าการกระทวงกลาโหม ระบุถึงการจัดทำร่าง พ.ร.บ.งบประมาณรายจ่ายประจำปีงบประมาณ พ.ศ. 2563 ว่าได้มีการกำหนดแนวทางการจัดสรร โดยนำยุทธศาสตร์ชาติ แผนพัฒนาเศรษฐกิจและสังคมแห่งชาติ แผนการปฏิรูปประเทศ นโยบายและแผนระดับชาติว่าด้วยความมั่นคง ยุทธศาสตร์จัดสรรงบประมาณมาบูรณาการ เพื่อเป็นกรอบในการขับเคลื่อนแผนงานให้มีประสิทธิภาพ คุ้มค่า และไม่ซ้ำซ้อน

อีกทั้งดำเนินภารกิจที่สอดคล้องกับนโยบายเร่งด่วนของรัฐบาล เสริมสร้างศักยภาพทางการคลังขององค์กรปกครองส่วนท้องถิ่น เพิ่มประสิทธิภาพการจัดทำงบประมาณให้ครอบคลุมทุกแหล่งเงิน และดำเนินการตาม พ.ร.บ.วินัยการเงินการคลังของรัฐ

พล.อ.ประยุทธ์ กล่าวถึงการใช้จ่าย "งบกลาง" ว่าประกอบด้วยเงินเบี้ยหวัด เงินบำเน็จบำนาญข้าราชการ เงินเดือนข้าราชการ เงินสำรองสมทบและชดเชยของข้าราชการ ลูกจ้างและพนักงานของรัฐ ตามกฎหมายระบุไว้ว่างบเหล่านี้ต้องใช้งบกลาง หากงบกลางมี 5 แสนกว่าล้าน แต่งบส่วนนี้ใช้ไป 4 แสนกว่าล้านบาทแล้ว "ท่านจะไม่ให้เขาหรือ"

ส่วนที่เหลืออีกกว่า 1 แสนล้าน "ไม่ใช่ว่านายกรัฐมนตรี อนุมัติได้โครม ๆ" เขายืนยันว่าไม่เคยอนุมัติให้แบบนี้ การใช้งบกลางต้องทำแผนงานโครงการขึ้นมาแล้วพิจารณาในคณะรัฐมนตรี
กฎหมายรัฐธรรมนูญ,ข่าวสารทั่วไป สถิติต่างๆ